Kaspar Janice „Piano“ on leidlik kommentaar linnaelule.
#000003
„Animated Dreams’i“ võistlusprogrammis osalevad kodumaistest filmidest sel aastal Kaspar Jancise „Piano“ ja Chintis Lundgreni „Elu koos Herman H. Rott’iga“. „Piano“ kujutab ühes kortermajas ja selle ümber lahti rulluvat kokkusattumiste ahelat, kus võõraste inimeste teed ristuvad ning nende teod ja valikud teisi mõjutama hakkavad. Leidlikult on kommenteeritud linnaelu, kus kõik anonüümseks jäädes kõrvuti elavad, kuid õhk on igal hetkel siiski võimalustest ja potentsiaalsetest kokkusattumistest paks. Anonüümse kokkusattumuste ruumi tunnet tugevdab visuaalne pool, kus poesildid, plakatid ja kirjad taustal annavad asukoha kohta vastuolulisi vihjeid. Tulemuseks on linna kui sellise koondpilt. Eesti, Horvaatia ja Taani koostööna valminud „Elu koos Herman H. Rott’iga“ on programmi ainus rahvusvaheline koostööfilm. See on lustakas lugu lohaka rotihärra ja korraliku kassipreili kooselust. Hea tahtmise korral võib seda vaadata allegooriana soorollide ja vana tõdemuse kohta vastandite tõmbumisest. Tahetakse seda, mida ei saa, kui aga soovitu käes, tüdinetakse sellest üsna ruttu. Vahva kokkusattumisena jäi silma, et mõlemas võistlusfilmis on üsna tähtis roll täita klaveril.
#000009
Stiililt ja sisult täiesti omaette seisab eesti muinasjutul põhinev „Pulmamäng“ (režissöörid Andres Tenusaar, Marili Sokk, Malle Valli). Teatav rahvusromantiline suundumus, kus kasutatakse tihti materjalina tekstiili ning mis põhineb rahvapärimusel, paistab eesti animatsioonis pidevalt kohal olevat. Kuigi käsitöö võimalusi kasutatakse sageli põnevalt, jääb see suund sisuliselt leidlikkuselt ja teravuselt siiski tagasihoidlikumaks ega kõneta samavõrd, kui seda teevad minimalistlikuma stiiliga teosed.
#000011
Eesti anima võistlusprogrammi kõrval võib üht kodumaist esilinastust näha ka 20. või 22. novembril Kanuti gildi saalis, kus toimub üritus „Silent Movie Night“. See on muusikute ja animatsiooniloojate koostööprojekt, kus heliloojad helindavad uuesti juba olemas filme ning animaatorid loovad uut visuaali juba valmis muusikapaladele. Tegu on rahvusvahelise koostööprojektiga ning filmiõhtu käigus esilinastub ka Priit Tenderi uus film „Linnugripp“.
#000013